Cea mai mare amendă pentru un șofer care a condus drogat: 100.000 de lei
100.000 de lei este valoarea celei mai mari amenzi penale aplicate de instanțele din România în dosare care au ca obiect conducerea unui vehicul sub influența alcoolului sau a drogurilor. Sentința a fost dată de Curtea de Apel București unui bărbat care, inițial, fusese condamnat la închisoare și care urma a executa pedeapsa, pentru că avea o condamnare anterioară. Alți șoferi prinși drogați la volan au primit amenzi penale de zeci de mii de lei, relatează News.ro.